ZAPISNIK

[bookmark: _Hlk79584113]8. sjednice Vijeća Mjesnog odbora Petar Krešimir IV.
održane 20. siječnja 2022. u prostorijama MO Petar Krešimir IV. sa početkom u 16:00 sati


Prisutni članovi Vijeća Mjesnog odbora „Petar Krešimir IV.“: Senada Kulašić, Tomislav Šola, Robert Lokar, Ana Štokalo, Hubert Loos. Svi prisutni su predočili važeće COVID potvrde na početku sjednice.

Vijeće Mjesnog odbora „Petar Krešimir IV.“ prihvaća jednoglasno zapisnik sa 7. sjednice Mjesnog odbora „Petar Krešimir IV.“.


Predsjednica Vijeća Mjesnog odbora „Petar Krešimir IV.“ predlaže izmjenu u prethodno dostavljenom dnevnom redu. Dodaju se Točka 2. i glasi „Dodavanje teške prepreke ("gljive") na pješačkom prijelazu (Višeslavova - Držićeva) na sjeveroistočnoj strani Branimirove tržnice“, točka 3. glasi „Sanacija oštećenja asfalta na nogostupu u Kružićevoj ulici“, točka 4. glasi „Korištenje prostorija Mjesnog odbora „Petar Krešimir IV.“ na zahtjev „Organizacije mladih glazbenika“, točka 5. glasi „Korištenje prostorija Mjesnog odbora „Petar Krešimir IV.“ na zahtjev udruge AER“, točka 6. glasi „Korištenje prostorija Mjesnog odbora „Petar Krešimir IV.“ na zahtjev Društva za šahovsku kompoziciju i zagonetaštvo“, a točka 2. „Pitanja i prijedlozi“ postaje točka 7.


Vijeće Mjesnog odbora „Petar Krešimir IV.“, bez rasprave, jednoglasno donosi


DNEVNI RED

1. [bookmark: _Hlk93573402][bookmark: _Hlk93573421]Uklanjanje zelenih metalnih stupića oko kazete sa zelenilom ispred kuća na Trgu kralja Petra Krešimira IV kbr. 3-5 i pored kuće na Ljudevita Posavskog kbr. 2
2. Postavljanje teške prepreke ("gljive") na pješačkom prijelazu (Višeslavova-Držićeva) i nogostupu (prema pješačkom prijelazu Kružićeva) na sjeveroistočnoj strani Branimirove tržnice
3. Sanacija oštećenja asfalta na nogostupu na zapadnoj strani Kružićeve ulice
4. Korištenje prostorija Mjesnog odbora „Petar Krešimir IV.“ na zahtjev „Organizacije mladih glazbenika“
5. [bookmark: _Hlk93662340]Korištenje prostorija Mjesnog odbora „Petar Krešimir IV.“ na zahtjev udruge „AER“
6. Korištenje prostorija Mjesnog odbora „Petar Krešimir IV.“ na zahtjev „Društva za šahovsku kompoziciju i zagonetaštvo“
7. Pitanja i prijedlozi.





Ad. 1. Uklanjanje stupića oko kazete sa zelenilom ispred kuća na Trgu kralja Petra Krešimira IV kbr. 3-5 i pored kuće na Ljudevita Posavskog kbr. 2

Rasprava održana, članovi Vijeća jednoglasno su donijeli sljedeći

ZAKLJUČAK

o Uklanjanju stupića oko kazete sa zelenilom ispred kuća na Trgu kralja Petra Krešimira IV kbr. 3-5 i pored kuće na Ljudevita Posavskog kbr. 2

1. Vijeće Mjesnog odbora „Petar Krešimir IV.“ je raspravljalo o zelenim metalnim tankim stupićima koji okružuju veliku kazetu ispred kuća na Trgu kralja Petra Krešimira IV kbr. 3-5 i pored kuće na Ljudevita Posavskog kbr. 2 i utvrdilo kako su stupići dotrajali, neuredni i ne vrše svrhu zaštite, otežavaju održavanje zelenila, a i mogu biti opasnost radi hrđe i kuka na bočnim stranama stupića.

2. Vijeće Mjesnog odbora „Petar Krešimir IV.“ zaključilo je da postoji potreba za uklanjanjem zelenih metalnih stupića oko kazete sa zelenilom ispred kuća na Trgu kralja Petra Krešimira IV kbr. 3-5 i pored kuće na Ljudevita Posavskog kbr. 2.

3. Ovaj će Zaključak biti dostavljen Vijeću gradske četvrti Donji grad, Zagrebačkom Holdingu, Podružnici Zrinjevac i Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.

[bookmark: _Hlk93575409]
Ad. 2. Postavljanje teške prepreke ("gljive") na pješačkom prijelazu (Višeslavova-Držićeva) i nogostupu (prema pješačkom prijelazu Kružićeva) na sjeveroistočnoj strani Branimirove tržnice

[bookmark: _Hlk93575448]Rasprava održana, članovi Vijeća jednoglasno su donijeli sljedeći

ZAKLJUČAK

o postavljanju teške prepreke ("gljive") na pješačkom prijelazu (Višeslavova-Držićeva) nogostupu (prema pješačkom prijelazu Kružićeva) na sjeveroistočnoj strani Branimirove tržnice

1. Vijeće Mjesnog odbora „Petar Krešimir IV.“ je raspravljalo o oštećenjima nastalima na kamenom popločenju na sjeveroistočnoj strani tržnice nastalim zbog kontinuiranog parkiranja vozila na nogostup koje se ponavlja unatoč intervencijama komunalnih redara.

2. Vijeće Mjesnog odbora „Petar Krešimir IV.“ zaključilo je da postoji potreba za postavljanjem teških prepreka („gljiva“) na semaforu/pješačkom prijelazu na sjeveroistočnoj strani Branimirove tržnice (prijelaz Višeslavova/Držićeva) i zamjena metalnog stupa s ključem za tešku prepreku (gljivu) na nogostupu prema pješačkom prijelazu Kružićeva (uz Višeslavovu).

3. Ovaj će Zaključak biti dostavljen Vijeću gradske četvrti Donji grad i Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.
         

Ad. 3. Sanacija oštećenja asfalta na nogostupu u Kružićevoj ulici.

Rasprava održana, članovi Vijeća jednoglasno su donijeli sljedeći

ZAKLJUČAK

o sanaciji oštećenja asfalta na nogostupu na zapadnoj strani Kružićeve ulice

1. Vijeće Mjesnog odbora „Petar Krešimir IV.“ je raspravljalo o oštećenjima nastalima na nogostupu na zapadnoj strani Kružićeve ulice, počevši od ulegnuća pored kuće na adresi Ulica kneza Branimira kbr. 65 u kojem dolazi do značajnog nakupljanja kišnice do nekolicine većih oštećenja na ulazu u park na trgu Petar Krešimir IV. ispred Kružićeve na kućnom broju 2 koja se nastavljaju i do ugla Kružićeve i Višeslavove ulice, a koja predstavljaju opasnost za ozljede za građane.

2. Vijeće Mjesnog odbora „Petar Krešimir IV.“ zaključilo je da postoji potreba za sanacijom oštećenja u Kružićevoj ulici na potezu od ugla s Branimirovom ulicom, ispred kuće na adresi Ulica kneza Branimira kbr. 65 do ugla Višeslavove i Kružićeve ulice.

3. Ovaj će Zaključak biti dostavljen Vijeću gradske četvrti Donji grad i Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.


[bookmark: _Hlk79583553]Ad. 4. Korištenje prostorija Mjesnog odbora „Petar Krešimir IV.“ na zahtjev Udruge „Organizacija mladih glazbenika“

Rasprava održana, članovi Vijeća jednoglasno su donijeli sljedeći

Z A K L J U Č A K

[bookmark: _Hlk93667963]o korištenju prostorija Mjesnog odbora „Petar Krešimir IV.“ na zahtjev Udruge „Organizacija mladih glazbenika“

1. [bookmark: _Hlk90371648]Udruzi „Organizacija mladih glazbenika“, odobrava se korištenje dvorane u objektu mjesne samouprave, Zagreb, Ulica Kneza Branimira 67, u terminu ponedjeljkom od 12,30 do 15,30 i nedjeljom od 17,30 do 20,30 na razdoblje od šest mjeseci.

2. Prostor iz točke 1. ovog zaključka koristit će „Organizacija mladih glazbenika“, bez naknade.

3. „Organizacija mladih glazbenika“ se obvezuje s prostorom prilikom korištenja postupati s pažnjom dobrog gospodara.

4. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.

O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 


Ad. 5. Korištenje prostorija Mjesnog odbora „Petar Krešimir IV.“na zahtjev Udruge građana Šahovski klub osoba s kroničnim dišnim bolestima „AER“

[bookmark: _Hlk93662522]Rasprava održana, članovi Vijeća jednoglasno su donijeli sljedeći

Z A K L J U Č A K

[bookmark: _Hlk93668280]o korištenju prostorija Mjesnog odbora „Petar Krešimir IV.“ na zahtjev Udruge građana Šahovski klub osoba s kroničnim dišnim bolestima „AER“

1. [bookmark: _Hlk93667883]Udruzi građana Šahovski klub osoba s kroničnim dišnim bolestima „AER“, odobrava se korištenje dvorane u objektu mjesne samouprave, Zagreb, Ulica Kneza Branimira 67, u terminu subotom od 17,00 do 21,00 sat na razdoblje od šest mjeseci.

2. Prostor iz točke 1. ovog zaključka koristit će Udruga građana Šahovski klub osoba s kroničnim dišnim bolestima „AER“ bez naknade.

3. Udruga građana Šahovski klub osoba s kroničnim dišnim bolestima „AER“ se obvezuje s prostorom prilikom korištenja postupati s pažnjom dobrog gospodara.

4. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.

O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 


Ad. 6. Korištenje prostorija Mjesnog odbora „Petar Krešimir IV.“ na zahtjev Udruge građana „Društvo za šahovsku kompoziciju i zagonetaštvo“

Rasprava održana, članovi Vijeća jednoglasno su donijeli sljedeći

Z A K L J U Č A K

[bookmark: _Hlk93668643]o korištenju prostorija Mjesnog odbora „Petar Krešimir IV.“ na zahtjev Udruge građana „Društvo za šahovsku kompoziciju i zagonetaštvo“

1. Udruzi građana „Društvo za šahovsku kompoziciju i zagonetaštvo“, odobrava se korištenje dvorane u objektu mjesne samouprave, Zagreb, Ulica Kneza Branimira 67, u terminu subotom od 10,00 do 15,00 sati i nedjeljom od 10,00 do 15,00 sati na razdoblje od šest mjeseci.

2. Prostor iz točke 1. ovog zaključka koristit će Udruga građana „Društvo za šahovsku kompoziciju i zagonetaštvo“ bez naknade.

3. Udruga građana „Društvo za šahovsku kompoziciju i zagonetaštvo“ se obvezuje s prostorom prilikom korištenja postupati s pažnjom dobrog gospodara.

4. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.

O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 


Ad. 7. Pitanja i prijedlozi.
Herbert Loos predlaže da se na vrata Mjesnog odbora „Petar Krešimir IV.“ stave naznake „Zabranjeno pušenje“ i upozori nove korisnike koji su na današnjoj sjednici dobili odobrenje za korištenje prostora da koriste prostor na prikladan način i održavaju ga irednim. Također predlaže i da se vode popisi prisutnih osoba tijekom korištenja prostorija. 
Robert Lokar predlaže da se izradi popis zgrada i predstavnika stanara na području Mjesnog odbora „Petar Krešimir IV.“, te da Mjesni odbor „Petar Krešimir IV.“ pokuša ostvariti kontakt sa susjednim mjesnim odborima radi dogovora oko vođenja zajedničkih Facebook stranica mjesnih odbora kako bi se građane moglo informirati o aktivnostima na području četvrti. 


Sjednica je završila u 16,30 sati



Zapisničarka: Ana Štokalo


[bookmark: _Hlk90379474]KLASA: 024-08/22-003/149
URBROJ: 251-13-11-1-22-2
Zagreb, 20. siječnja 2022. 




Predsjednica Vijeća Mjesnog odbora
„Petar Krešimir IV.“

[bookmark: _GoBack]Ana Štokalo, v.r.

